Labarai Ko Me Ake Ciki Game Da Batun Siriya? Satumba 13, 2013
Sakataren Harkokin Wajen Amurka John Kerry da Takwaransa na Rasha Sergei Lavrov a lokacin da suka ganawa dangane da rigingimun Syria. Rarraba
WASHINGTON, D.C — A yau jumma’a birnin Geneva, jami’an biyu sun gana da wakilin MDD kan rikicin kasar Sham, Lakhdar Brahimi. Su na tattauna wani shirin kasar Rasha, kan yadda za a sanya makamai masu guba na kasar Sham karkashin kulawar kasa da kasa.
Kerry da Lavrov sun yarda zasu sake ganawa karshen watan nan a New York domin tattaunawa kan shawarwarin neman zaman lafiyar da rabon da a gudanar da su tun watan Yunin bara. Amma Kerry yace duk wani ci gaban da za a samu zai dogara ne a kan nasarar kawar da makamai masu guba na kasar Sham.
Kasar Sham ta shiga cikin wata yarjejeniyar haramta makamai masu guba a duniya, amma ta ce tana da wata gtuda kafin ta bayyana irin makamai masu guba da ta mallaka. Shugaba Bashar al-Assad ya fada jiya alhamis cewa zai rattaba hannu kan yarjejeniyar kawar da makamai masu gubar ne kawai idan har Amurka ta daina barazanar cewa zata kai masa farmaki.
A yau jumma’a, shugaba Vladimir Putin na kasar Rasha, ya yaba da shawarar kasar Sham ta shiga cikin yarjejeniyar da ta haramta amfani da makamai masu guba a duniya, yana mai fadin cewa wannan ta nuna kyakkyawar aniyar gwamnatin shugaba Bashar al-Assad, ta warware wannan rikicin.
Dangantakar Rasha Da Kasar Syria